Lav et referat af nedenstående tekst:

Tekst:
I Retten i Hjørring er en 53-årig kvinde og en 52-årig mand på anklagebænken, tiltalt for seksuelle overgreb og ydmygelser mod en i dag 10-årig pige. De tiltalte, som er mor og stedfar til pigen, nægter sig skyldige. Moren forklarer, at hun intet kender til de seksuelle overgreb, som ifølge anklageskriftet skulle være foregået i størstedelen af 2014 i deres hjem i Skagen. Pigen, som dengang var ni år, skulle være blevet udsat for seksuelt misbrug og voldtægt af hendes stedfar og flere andre mænd. Den 53-årige mor forklarede også, at hun mener det er den 9-åriges plejefamilie, der har opdigtet anklagerne imod forældreparret. Anklagemyndigheden har i forbindelse med sagen ønsket at mentalundersøge moren, men det har den 53-årige kvinde nægtet. Kvinden ville i retten heller ikke rejse sig for dommeren, som man normalt gør. Den 53-årige kvinde har boet i Skagen siden 2011, og har levet sammen med den medtiltalte 52-årige mand siden 2014. I retten kom det frem, at kvinden har seks børn, men i dag ikke har kontakt til andre end den yngste.

Referat:
I misbrugssagen, hvor en mor og stedfar er tiltalt for seksuelle overgreb på en nu 10-årig pige, nægter begge tiltalte sig skyldige.